b'\n_START_ARTICLE_\nRaul Roine\n_START_PARAGRAPH_\nRaul Rafael Roine (14. tammikuuta 1907 Turku \xe2\x80\x93 12. kes\xc3\xa4kuuta 1960 Helsinki) oli erityisesti saduistaan tunnettu kirjailija. Suuren osan h\xc3\xa4nen satukokoelmistaan kuvitti Rudolf Koivu, mutta my\xc3\xb6s Seppo Arina.\n_START_SECTION_\nHenkil\xc3\xb6historia\n_START_PARAGRAPH_\nRoineen vanhemmat olivat valokuvaaja Johan Emil Roine ja Gerda Emilia Sepp\xc3\xa4. Vanhemmat antoivat esikoispoikansa kasvatiksi Halikkoon is\xc3\xa4n sisaren perheeseen. 1925 Roine muutti Helsinkiin, jossa h\xc3\xa4n tutustui taiteilijoihin kuten W\xc3\xa4in\xc3\xb6 Aaltoseen ja Rudolf Koivuun. Sota-aikana h\xc3\xa4n meni naimisiin Elsa Nousiaisen kanssa, mutta liitto p\xc3\xa4\xc3\xa4ttyi jo 1945. Roineelle ja h\xc3\xa4nen kihlatulleen Berit Gr\xc3\xb6nholmille syntyi 1950 poika Jan Rafael. Roine toimi apulaisena is\xc3\xa4ns\xc3\xa4 valokuvausliikeess\xc3\xa4 ennen ryhtymist\xc3\xa4\xc3\xa4n vapaaksi kirjailijaksi.\n_START_SECTION_\nKirjallinen tuotanto\n_START_PARAGRAPH_\nRoine alkoi pula-aikana kirjoittaa satuja, johon h\xc3\xa4nt\xc3\xa4 olivat rohkaisseet kirjailija Anni Swanin kannustavat kommentit sadusta Hyppyrin pyppyrin. Rudolf Koivu alkoi kuvittaa Roineen satuja, joista tunnetuimmat lienev\xc3\xa4t Antti Puuhaara, Peukaloisen seikkailut ja Vihre\xc3\xa4 lohik\xc3\xa4\xc3\xa4rme.'